Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο πλαίσιο του συμβουλίου σύνδεσης που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, όσον αφορά τη βελτίωση των καθεστώτων συναλλαγών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της ευρωπαϊκής συμφωνίας μεταξύ των Ευρωπαϊκών Κοινοτήτων και της Δημοκρατίας της Πολωνίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 20 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, που εγκρίθηκε με την απόφαση του Συμβουλίου και της Επιτροπής (93/743/ΕΚ, ΕΚΑΧ, Ευρατόμ) της 13ης Δεκεμβρίου 1993 [1], το πρωτόκολλο αριθ. 3 θεσπίζει τα καθεστώτα συναλλαγών για τα μεταποιημένα γεωργικά προϊόντα που απαριθμούνται σ' αυτό. Σύμφωνα με το άρθρο 2, παράγραφος 1, του πρωτοκόλλου προσαρμογής των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, συμπεριλαμβανομένων των βελτιώσεων του ισχύοντος προτιμησιακού καθεστώτος, που εγκρίθηκε με την απόφαση του Συμβουλίου (2002/63/ΕΚ) της 23ης Οκτωβρίου 2001 [2], το πρωτόκολλο αριθ. 3 της ευρωπαϊκής συμφωνίας αντικαταστάθηκε από το κείμενο που περιλαμβάνεται στο παράρτημα Η του εν λόγω πρωτοκόλλου.

[1] ΕΕ L 348, 31.12.1993, σ. 1.

[2] ΕΕ L 27, 30.1.2002, σ. 4.

Κατά την εξέταση της εντολής που πρότεινε η Επιτροπή για τη βελτίωση του τμήματος των ευρωπαϊκών συμφωνιών το οποίο αφορά τη γεωργία, τα κράτη μέλη ζήτησαν από την Επιτροπή να διαπραγματευθεί την παράλληλη βελτίωση της πρόσβασης στην αγορά των μεταποιημένων γεωργικών προϊόντων. Οι εν λόγω διαπραγματεύσεις αναμένεται να έχουν ως νομική βάση τις σχετικές διατάξεις του προαναφερθέντος πρωτοκόλλου αριθ. 3.

Ύστερα από αυτό το αίτημα του Συμβουλίου, οι υπηρεσίες της Επιτροπής άρχισαν διαπραγματεύσεις με την αντιπροσωπεία της Δημοκρατίας της Πολωνίας για τη βελτίωση της πρόσβασης στην αγορά.

Τα δύο συμβαλλόμενα μέρη κατέληξαν σε τεχνική συμφωνία που προβλέπει μειώσεις των εισαγωγικών δασμών για τα προϊόντα που υπόκεινται σε ποσοστώσεις, καθώς και εφαρμογή νέων μειωμένων δασμολογικών ποσοστώσεων, εφόσον στην αύξηση της ποσόστωσης κατ' αξία συνυπολογίζεται η παραδοσιακή ροή των εμπορικών συναλλαγών καθώς και μειώσεις των εισαγωγικών δασμών για ευρύ φάσμα προϊόντων.

Ως εκ τούτου, προτείνεται στο Συμβούλιο να εγκρίνει την παρούσα πρόταση απόφασης του συμβουλίου σύνδεσης, που αποσκοπεί στην τροποποίηση των παραρτημάτων του πρωτοκόλλου αριθ. 3.

2002/0300 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο πλαίσιο του συμβουλίου σύνδεσης που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, όσον αφορά τη βελτίωση των καθεστώτων συναλλαγών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της ευρωπαϊκής συμφωνίας μεταξύ των Ευρωπαϊκών Κοινοτήτων και της Δημοκρατίας της Πολωνίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη φράση της παραγράφου 2 του άρθρου 300,

την πρόταση της Επιτροπής,

Εκτιμώντας τα εξής:

(1) Η Ευρωπαϊκή Συμφωνία [3] καθιερώνει τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου.

[3] ΕΕ L 348, 31.12.1993, σ. 3.

(2) Το πρωτόκολλο αριθ. 3, όπως τροποποιήθηκε από το πρωτόκολλο προσαρμογής των εμπορικών πτυχών της ευρωπαϊκής συμφωνίας [4] προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, θεσπίζει το καθεστώς των συναλλαγών για τα μεταποιημένα γεωργικά προϊόντα μεταξύ της Κοινότητας και της Πολωνίας.

[4] ΕΕ L 27, 30.1.2002, σ. 3.

(3) Βάσει του άρθρου 1, παράγραφος 2, του πρωτοκόλλου αριθ. 3, το συμβούλιο σύνδεσης αποφασίζει, ειδικότερα, για οποιαδήποτε τροποποίηση των δασμών που μνημονεύονται στα παραρτήματα του εν λόγω πρωτοκόλλου, καθώς και για την αύξηση ή την κατάργηση των δασμολογικών ποσοστώσεων.

(4) Βάσει του άρθρου 2, πρώτη παράγραφος, δεύτερη περίπτωση, το συμβούλιο σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά τις μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.

(5) Κατά συνέπεια, πρέπει να καθοριστεί η θέση της Κοινότητας για τις εν λόγω αποφάσεις,

ΑΠΟΦΑΣΙΖΕΙ:

Άρθρο μόνο

Η θέση που πρέπει να λάβει η Κοινότητα στο συμβούλιο σύνδεσης που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, όσον αφορά τη βελτίωση του πρωτοκόλλου αριθ. 3 σχετικά με τις διμερείς εμπορικές συναλλαγές μεταποιημένων γεωργικών προϊόντων, πρέπει να βασίζεται στο σχέδιο απόφασης του συμβουλίου σύνδεσης που επισυνάπτεται στην παρούσα απόφαση.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

Πρόταση

ΑΠΟΦΑΣΗΣ ΑΡΙΘ. .../2002 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΠΟΛΩΝΙΑΣ

σχετικά με τη βελτίωση των καθεστώτων συναλλαγών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της ευρωπαϊκής συμφωνίας

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, και ιδίως το άρθρο 1, παράγραφος 2 του πρωτοκόλλου αριθ. 3,

Εκτιμώντας τα εξής:

(1) Το πρωτόκολλο αριθ. 3, όπως τροποποιήθηκε από το πρωτόκολλο προσαρμογής των εμπορικών πτυχών της ευρωπαϊκής συμφωνίας [5] προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, θεσπίζει το καθεστώς των συναλλαγών για τα μεταποιημένα γεωργικά προϊόντα μεταξύ της Κοινότητας και της Πολωνίας.

[5] ΕΕ L 27, 30.1.2002, σ. 3.

(2) Βάσει του άρθρου 1, παράγραφος 2, το συμβούλιο σύνδεσης αποφασίζει, ειδικότερα, για οποιαδήποτε τροποποίηση των δασμών που μνημονεύονται στα παραρτήματα του πρωτοκόλλου αριθ. 3, καθώς και για την αύξηση ή την κατάργηση δασμολογικών ποσοστώσεων.

(3) Βάσει του άρθρου 2, πρώτη παράγραφος, δεύτερη περίπτωση, το συμβούλιο σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά τις μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.

(4) Πρέπει να ανοίξουν, για το έτος 2003, οι ετήσιες ποσοστώσεις που προβλέπονται στα παραρτήματα Ι και ΙΙ της παρούσας απόφασης,

ΑΠΟΦΑΣΙΖΕΙ

Aρθρο 1

Τα παραρτήματα I και II του πρωτοκόλλου αριθ. 3 για τις συναλλαγές μεταποιημένων γεωργικών προϊόντων μεταξύ της Κοινότητας και της Πολωνίας αντικαθίστανται από τα παραρτήματα I και II της παρούσας απόφασης.

Άρθρο 2

Η παρούσα απόφαση αρχίζει να ισχύει την 1η Ιανουαρίου 2003.

Βρυξέλλες, [...]

Για το Συμβούλιο Σύνδεσης Ο Πρόεδρος

Παράρτημα 1

Πίνακας 1: Ετήσιες δασμολογικές ποσοστώσεις που εφαρμόζονται κατά την εισαγωγή στην Κοινότητα εμπορευμάτων που προέρχονται από την Πολωνία

ΜΓΣ (EAR): βλέπε πίνακα 4

>ΘΕΣΗ ΠIΝΑΚΑ>

Πίνακας 2 - Δασμοί που επιβάλλονται κατά την εισαγωγή στην Κοινότητα εμπορευμάτων που προέρχονται από την Πολωνία

ΓΣ (ΕΑ) έιναι το γεωργικό στοιχείο που υπολογίζεται σύμφωνα με το παράρτημα Ι τουκανονισμού (ΕΚ) αριθ. 2658/87 του Συμβουλίου

>ΘΕΣΗ ΠIΝΑΚΑ>

Πίνακας 3: Χρονοδιάγραμμα μείωσης των δασμών που επιβάλλονται κατά την εισαγωγή στην Κοινότητα εμπορευμάτων που προέρχονται από την Πολωνία

Το χρονοδιάγραμμα αυτό δεν προδικάζει την ημερομηνία προσχώρησης. Οι υποχρεώσεις του μέλους θα υποκαταστήσουν, κατά την προσχώρηση, το παρόν χρονοδιάγραμμα.

>ΘΕΣΗ ΠIΝΑΚΑ>

Πίνακας 4: Βασικά ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών που ισχύουν για την εισαγωγή στην Κοινότητα των εμπορευμάτων που απαριθμούνται στον πίνακα 1

Βασικό προϊόν // Προτιμησιακός δασμός την 1.1.2003 (EUR/100 kg)

//

Σιτάρι μαλακό // 6,653

Σιτάρι σκληρό // 10,326

Σίκαλη // 6,483

Κριθάρι // 6,483

Καλαμπόκι // 6,577

Ρύζι αποφλοιωμένο σε κόκκους μακρούς // 18,502

Αποκορυφωμένο γάλα σε σκόνη // 23,760

Πλήρες γάλα σε σκόνη // 26,086

Βούτυρο // 37,912

Ζάχαρη άσπρη // 29,350

Παράρτημα 2

Πίνακας 1: Ποσοστώσεις που εφαρμόζονται κατά την εισαγωγή στην Πολωνία εμπορευμάτων που προέρχονται από την Κοινότητα

>ΘΕΣΗ ΠIΝΑΚΑ>

* Επιπλέον, επιβάλλεται ένας σταθερός ειδικός δασμός ίσος με 0,0012 EUR ανά 1%(w/w) σακχαρόζης.

Πίνακας 2 - Δασμοί που επιβάλλονται κατά την εισαγωγή στην Πολωνία εμπορευμάτων που προέρχονται από την Κοινότητα

>ΘΕΣΗ ΠIΝΑΚΑ>

* * Επιπλέον, επιβάλλεται ένας σταθερός ειδικός δασμός ίσος με 0,0017 EUR ανά 1%(w/w) σακχαρόζης.

Πίνακας 3: Χρονοδιάγραμμα μείωσης των δασμών που επιβάλλονται κατά την εισαγωγή στην Πολωνία εμπορευμάτων που προέρχονται από την Κοινότητα

Το χρονοδιάγραμμα αυτό δεν προδικάζει την ημερομηνία προσχώρησης. Οι υποχρεώσεις του μέλους θα υποκαταστήσουν, κατά την προσχώρηση, το παρόν χρονοδιάγραμμα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>